1. ΑΝΑΓΚ. ΝΟΜΟΣ υπ’ αριθ. 1718 της 25/29 Απρ. 1939 της 25/29 Απρ. 1939 (ΦΕΚ Α΄ 168) Περί συστάσεως Ταμείου Επικουρικής Ασφαλίσεως Προσωπικού της Ανωνύμου Ελληνικής Τηλεφωνικής Εταιρείας. Άρθρ.1.-1.Ιδρύεται Ταμείον υπό τον τίτλον «Ταμείον (Επικουρικής) Ασφαλίσεως Προσωπικού Ανωνύμου Ελληνικής Τηλεφωνικής Εταιρείας» (Α.Ε.Τ.Ε.) αποτελούν Νομικόν Πρόσωπον Δημοσίου Δικαίου εδρεύον εν Αθήναις και υπαγόμενον υπό την εποπτείαν και τον έλεγχον του Υφυπουργείου Εργασίας. 2.Εξαιρουμένης της περιπτώσεως ατυχήματος, προελθόντος εκ βιαίου συμβάντος εν τη υπηρεσία ή ένεκα ταύτης οι εκ των ησφαλισμένων παρέχοντες οπωσδήποτε τας υπηρεσίας των προς την Ανώνυμον Ελληνικήν Τηλεφωνικήν Εταιρείαν και αμειβόμενοι δια παγίων περιοδικών αποδοχών, ίνα τύχωσι των κατά τ’ ανωτέρω ορισθησομένων ασφαλιστικών παροχών, δέον απαραιτήτως να έχωσι πενταετή τουλάχιστον πραγματικήν υπηρεσίαν παρά τη Ανωνύμω Ελληνική Τηλεφωνική Εταιρεία δικαιούμενοι εν εναντία περιπτώσει μόνον εις επιστροφήν των ατομικών εισφορών των ατόκως. 2.Σκοπός του Ταμείου είναι η (επικουρική) ασφάλισις των κατά το επόμενον άρθρον προσώπων και των εξ αυτών ελκόντων δικαιώματα κατά των κινδύνων αναπηρίας, γήρατος και θανάτου. Βλ. ήδη τας κατωτέρω διατάξεις. Άρθρ.2.-1.Εις το Ταμείον τούτο ασφαλίζονται υποχρεωτικώς οι απαρτίζοντες το πάσης φύσεως έμμισθον προσωπικόν της Ανωνύμου Ελληνικής Τηλεφωνικής Εταιρείας, ως και οι οπωσδήποτε παρέχοντες εις την Εταιρείαν ταύτην τας υπηρεσίας αυτών και αμειβόμενοι δια περιοδικών παροχών. 2.Δεν ασφαλίζεται εις το Ταμείον τούτο το προς αντιμετώπισιν των παροδικών αναγκών της Ανωνύμου Ελληνικής Τηλεφωνικής Εταιρείας προσλαμβανόμενον εργατικόν προσωπικόν. Άρθρ.3.-(Αφορών τους πόρους του Ταμείου, αντικατεστάθη δια των διατάξεων του άρθρ. 11 του κατωτέρω καταστατικού). Άρθρ.4.-1.Δια Καταστατικού του Ταμείου, όπερ θέλει εγκριθή κατά την διαδικασίαν του άρθρ. 59 του Α.Ν. της 11ης Νοεμ. 1935 «περί Οργανισμού του Υπουργείου Εργασίας», ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας συμπληρώσεως και τροποποιήσεως διατάξεών τινων της Ασφαλιστικής Νομοθεσίας», θέλουσι ορισθή: α)Η αρμοδιότης και ο τρόπος ασκήσεως των καθηκόντων του Διοικητικού Συμβουλίου του Ταμείου, το οποίον ορίζεται επταμελές και θέλει αποτελεσθή εκ δύο ανωτέρων δημοσίων υπαλλήλων, εξ ων ο είς του Υφυπουργείου Εργασίας και ο έτερος του Υπουργείου Συγκοινωνίας (Τ.Τ.Τ.), εκ δύο αντιπροσώπων της Ανωνύμου Ελληνικής Τηλεφωνικής Εταιρείας και εκ τριών αντιπροσώπων των ησφαλισμένων. β)Ο τρόπος της εν γένει οργανώσεως και λειτουργίας του Ταμείου. γ)Αι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα. δ)Ο τρόπος εισπράξεως και διαχειρίσεως των πόρων του Ταμείου. (Αντί για τη σελ. 1068,91) Σελ. 1068,91(α) Τεύχος 1087-Σελ. 109 Ταμείο Ασφαλίσεως Προσωπικού Ο.Τ.Ε. (Τ.Α.Π.-Ο.Τ.Ε.) 39.Μ.α.1 ε)Αι προϋποθέσεις, τας οποίας πρέπει να πληρούν οι ησφαλισμένοι και οι εξ αυτών έλκοντες δικαιώματα, ίνα τύχουν ασφαλιστικών παροχών και ο τρόπος εξακριβώσεως των προϋποθέσεων τούτων. ς)Ο τρόπος αναγνωρίσεως της προϋπηρεσίας αυτών. ζ)Ο τρόπος εκπροσωπήσεως του Ταμείου. η)Ο τρόπος ελέγχου και εν γένει πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 3.Πάσα τροποποίησις των καταστατικών ή οργανωτικών διατάξεων του περί ου ο παρών Νόμος Ταμείου, θα ενεργήται κατά την διαδικασίαν του άρθρ. 59 του Α.Ν. της 11ης Νοεμ. 1935, «περί οργανισμού Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας». Άρθρ.5.-Εν περιπτώσει εφαρμογής των άρθρ. 34 και 35 της από 8 Φεβρ. 1930 συμβάσεως της κυρωθείσης δια του Νόμ. 4547 «περί κυρώσεως συμβάσεως εκχωρήσεως προνομίων κατασκευής και εκμεταλλεύσεως της τηλεφωνικής συγκοινωνίας», επί των ησφαλισμένων του δια του παρόντος συνιστωμένου Ταμείου εφαρμόζονται αναλόγως πάσαι αι κείμεναι εκάστοτε διατάξεις περί απονομής συντάξεως εις τους δημοσίους πολιτικούς υπαλλήλους. Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 